b'\n_START_ARTICLE_\nAmor\n_START_PARAGRAPH_\nAmor (latinsko ljubezen; tudi Kupid) je v rimski mitologiji bog ljubezni. Upodablja se kot mladeni\xc4\x8d, tudi otrok s krili, v kiparstvu pravimo takemu kipu amoret. Ima lok in pu\xc5\xa1\xc4\x8dice, s katerimi naj bi streljal na ljudi. Kogar zadene pu\xc5\xa1\xc4\x8dica, se takoj zaljubi._NEWLINE_Amorjev gr\xc5\xa1ki sodobnik je Eros._NEWLINE_Po Amorju se imenuje tudi skupina asteroidov blizu Zemlje, Amorci. Prvi asteroid iz te skupine, ki so ga odkrili, je bil asteroid 1221 Amor, ki je tako dal bo\xc5\xbeansko ime celotni skupini.'